Αθήνα: 12.03.2015

Αρ. Πρωτ.: 527

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Σύσκεψη ΕΣΑμεΑ - Δ. Στρατούλη**

Για το θέμα των ΚΕΠΑ και των χρονίων προβλημάτων που ταλαιπωρούν τα άτομα με αναπηρία, χρόνιες παθήσεις και τις οικογένειές τους, είχαν σύσκεψη σήμερα 12 Μαρτίου ο αναπληρωτής υπουργός Κοινωνικών Ασφαλίσεων Δ. Στρατούλης με τον πρόεδρο της ΕΣΑμεΑ Ιωάννη Βαρδακαστάνη, τον γ.γ. της ΕΣΑμεΑ Χρήστο Νάστα, τον γ.γ. του υπουργείου Ν. Ρωμανιά και υπηρεσιακούς παράγοντες.

Από την πλευρά της ΕΣΑμεΑ κατατέθηκαν νομοθετικές ρυθμίσεις που μπορούν να επιλύσουν χρόνια προβλήματα, στρεβλώσεις και αδικίες που έχουν ταλαιπωρήσει πάρα πολλά άτομα με αναπηρία και χρόνιες παθήσεις και τις οικογένειές τους.

Αφορούν στις γνωματεύσεις που εκδίδονται από τα ΚΕΠΑ για την ένταξη των δικαιούχων στα προνοιακά επιδόματα, με στόχο την απλούστευση των διαδικασιών, ώστε να καταστούν πιο εύλογες και δίκαιες και αναφέρονται αναλυτικά στην επιστολή που παρέδωσαν στον υπουργό <http://www.esaea.gr/our-actions/ypeka/2441-sxedio-nomothetikon-rythmiseon-gia-ta-k-e-p-a-ta-pronoiaka-epidomata-kai-alles-diataxeis>

Ο υπουργός από την πλευρά του δεσμεύτηκε να τις εξετάσει θετικά. Η ΕΣΑμεΑ θα ενημερώσει άμεσα για κάθε εξέλιξη.

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/)